*Projekts*

**LATVIJAS REPUBLIKAS MINISTRU KABINETS**

2019. gada Noteikumi Nr.

Rīgā (prot. Nr. .§)

**Grozījumi Ministru kabineta 2017. gada 7. februāra noteikumos Nr. 78 “Dabasgāzes tirdzniecības un lietošanas noteikumi”**

Izdoti saskaņā ar Enerģētikas likuma

107. panta trešo, piekto un septīto daļu un

109. panta ceturto daļu

Izdarīt Ministru kabineta 2017. gada 7. februāra noteikumos Nr. 78 “Dabasgāzes tirdzniecības un lietošanas noteikumi” (Latvijas Vēstnesis, 2017, 44. nr.) šādus grozījumus:

1. Izteikt 4. punktu šādā redakcijā:

“4. Ja lietotājs un sadales sistēmas operators ir vienojušies par atļautās maksimālās slodzes palielināšanu vai samazināšanu gazificētajā objektā, par atļautās slodzes izmaiņām sadales sistēmas operators informē dabasgāzes tirgotāju.”

2. Papildināt noteikumus ar 4.1 un 4.2 punktu šādā redakcijā:

“4.1 Lietotājam, kura gazificētais objekts aprīkots ar ikdienas uzskaites vietu, ir tiesības pieteikt sadales sistēmas operatoram zemāku slodzi par lietotāja gazificētajam objektam noteikto atļauto maksimālo slodzi (turpmāk – pieteiktā slodze), ja tiek ievēroti šādi nosacījumi:

4.1 1. Lietotāja gazificētā objekta komercuzskaites mēraparāts aprīkots ar sistēmu komercuzskaites mēraparāta operatīvo datu automatizētai attālinātai nolasīšanai (telemetrija);

4.1 2. Lietotāja gazificētā objekta atļautā maksimālā slodze ir lielāka par 65 m3/h;

4.1 3. pieteiktā slodze nav mazāka par 50% no gazificētajam objektam atļautās maksimālās slodzes un nav mazāka par 66 m3/h.

4.2 Pieteikumu zemākas atļautās slodzes izmantošanai lietotājs sadales sistēmas operatoram var iesniegt vienu reizi gadā līdz sadales sistēmas operatora noteiktam datumam un pieteiktā slodze tiek piemērota ar nākamā mēneša pirmo datumu līdz brīdim, kad lietotājs pieprasa atjaunot atļauto maksimālo slodzi.”

3. Aizstāt 14. punktā vārdus “kopējo nominālo siltuma jaudu virs 130 kW” ar vārdiem “nominālo siltuma jaudu virs 130 kW vai dabasgāzes aparāti ar kopējo nominālo siltuma jaudu virs 130 kW”.

4. Aizstāt 26.6. apakšpunktā vārdu “pienākumu” ar vārdu “tiesības”.

5. Papildināt noteikumus ar 31.1 punktu šādā redakcijā:

“31.1 Ja lietotājs ir zaudējis gazificētā objekta īpašuma, lietošanas vai valdījuma tiesības un gazificētā objekta īpašnieks nenodrošina sadales sistēmas operatora pārstāvju netraucētu piekļuvi dabasgāzes apgādes sistēmām gazificētajā objektā, apstāklis, ka lietotājs nevar izpildīt šo noteikumu 31.3. apakšpunktā noteikto prasību, nevar būt pamats, lai dabasgāzes tirgotājs atteiktos izbeigt dabasgāzes tirdzniecības līgumu ar šādu lietotāju.”

6. Izteikt 58. punktu šādā redakcijā:

“58. Sadales sistēmas operatoram pēc dabasgāzes tirgotāja pieprasījuma ir jāsniedz informācija par lietotāja dabasgāzes patēriņa vēsturi un lietotāja objektos atļautās slodzes lielumu, kas dabasgāzes tirgotājam nepieciešama dabasgāzes tirdzniecības piedāvājuma vai līguma sagatavošanai, ja šāda informācija ir sadales sistēmas operatora rīcībā un ja dabasgāzes tirgotājs ir saņēmis lietotāja piekrišanu tās saņemšanai.”

7. Izteikt 82.2. apakšpunktu šādā redakcijā:

“82.2. izstrādāt un savā tīmekļvietnē publicēt patēriņa standarta profilus, noteikt dabasgāzes diferencētās patēriņa normas sadzīves vajadzībām un apkurei, dabasgāzes uzskaites un komercuzskaites mēraparātu rādījumu paziņošanas kā arī izlietotās dabasgāzes daudzuma noteikšanas un aprēķināšanas kārtību un citu lietotājam paredzēto informāciju;”

8. Izteikt 89. punktu šādā redakcijā:

“89. Ja konstatēts šo noteikumu 87. punktā minētais pārkāpums, sadales sistēmas operators veic pārrēķinu par izlietoto dabasgāzi un sadales sistēmas pakalpojumiem pēc šādas formulas:

*K = (PDG - UDG)\*(Tm + CDG)\*2*, kur:

*K –* pārrēķins par izlietoto dabasgāzi un sadales sistēmas pakalpojumiem;

*PDG* – patērētās dabasgāzes daudzums, kas aprēķināts atbilstoši šo noteikumu 88. punktam;

*UDG* – komercuzskaites mēraparāta uzskaitītais dabasgāzes daudzums periodā, kurā noticis 87. punktā minētais pārkāpums;

*Tm* – sadales sistēmas pakalpojuma tarifu mainīgā daļa (pēc patēriņa grupas);

*CDG* – dabasgāzes cena, pēdējās garantētās piegādes cenas apmērā pārkāpuma fakta konstatācijas mēnesī.

Ja pārkāpuma periodā lietotājs nav veicis samaksu par sadales sistēmas pakalpojuma tarifu fiksēto daļu vai veicis to daļēji, aprēķinam, kas iegūts saskaņā ar šajā punktā noteikto formulu pieskaita sadales sistēmas pakalpojuma tarifu fiksēto daļu (pēc atļautās slodzes) par periodu, kurā samaksa nav veikta. Pamatojoties uz veikto pārrēķinu par izlietoto dabasgāzi un sadales sistēmas pakalpojumiem, sistēmas operators izraksta lietotājam rēķinu, kurā norāda arī samaksas termiņu. Lietotājam ir pienākums laikus un pilnā apmērā norēķināties ar sadales sistēmas operatoru.”

9. Izteikt 91. punktu šādā redakcijā:

“91. Par sadales sistēmas pakalpojuma tarifu pareizu piemērošanu ir atbildīgs sadales sistēmas operators. Ja saskaņā ar šo noteikumu 4.1 punktu lietotājs gazificētajā objektā izmanto pieteikto slodzi, sadales sistēmas operators, aprēķinot maksu par sadales sistēmas pakalpojumiem, piemēro tarifu, kas atbilst pieteiktajai slodzei.”

10. Papildināt 99.3. apakšpunktu aiz vārdiem “maksājumus par dabasgāzi” ar vārdiem “un sistēmas pakalpojumu tarifiem”.

11. Izteikt 100.6. apakšpunktu šādā redakcijā:

“100.6. gazificētā objekta īpašnieks ir atbildīgs par norēķiniem par gazificētajā objektā patērēto dabasgāzi un sistēmas pakalpojumiem, kā arī citu šajos noteikumos paredzēto pienākumu izpildi, ja gazificētājā objektā nav noslēgts dabasgāzes tirdzniecības līgums vai tas ir zaudējis spēku.”

12. Papildināt noteikumus ar 101.1 punktu šādā redakcijā:

“101.1 Ja lietotājs ir pārsniedzis pieteikto slodzi, kas tiek izmantota saskaņā ar šo noteikumu 4.1 punktu, lietotājam ir pienākums samaksāt sadales sistēmas operatora aprēķinātu papildu maksu par pieteiktās slodzes pārsniegšanu. Papildu maksu par pieteiktās slodzes pārsniegšanu aprēķina šādi:

*Pm=(Ck - Cp)\*3*, kur:

*Pm*– papildu maksa par pieteiktas slodzes pārsniegšanu norēķinu periodā;

*Cp*– lietotājam piemērojamā mēneša fiksētā maksa par pieteikto slodzi;

*Ck* – mēneša maksa, kas piemērojama lietotājam atbilstoši norēķinu periodā konstatētajai maksimālajai faktiskajai slodzei gazificētajā objektā.”

13. Izteikt 160.1. apakšpunktu šādā redakcijā:

“160.1. lietotājs nav ievērojis pielīgto vai dabasgāzes tirgotāja apstiprināto norēķinu kārtību un kavējis maksājumus par saņemto dabasgāzi vai sistēmas pakalpojumu tarifiem;”

14. Papildināt 179. punktu ar otro teikumu šādā redakcijā:

“Papildus saistītais lietotājs maksā publiskajam tirgotājam sadales sistēmas pakalpojuma tarifa fiksēto daļu par norēķinu periodu.”

Ministru prezidents Arturs Krišjānis Kariņš

Ekonomikas ministrs Ralfs Nemiro

Iesniedzējs:

Ekonomikas ministrs Ralfs Nemiro

Vīza:

Valsts sekretārs Ēriks Eglītis